### 17.                Indstilling til de nye skatteankenævn og vurderingsankenævn

|  |  |  |
| --- | --- | --- |
| Sagsnr.: 710-2017-16691 | Dok.nr.: 710-2020-14879 | ***Åbent*** |

###

|  |  |
| --- | --- |
| Tidl. politisk behandling | BY, 30.01.18, pkt. 4 og 5 |
| Forventet sagsgang | BY |
| Lovgrundlag | Skatteforvaltningsloven og bekendtgørelse om landets inddeling i skatteankenævnskredse, vurderingsankenævnskredse m.m. |

###

**SAGENS INDHOLD**

Byrådet skal i denne sag indstille et medlem og en
suppleant til Skatteankenævn Djursland og et medlem til Vurderingsankenævn
Kronjylland og [adresse].

Skatteankenævnene afgør klager over skatteforvaltningens
afgørelser vedrørende fysiske personer og dødsboer om forskellige forhold.
Vurderingsankenævnene afgør klager over skatteforvaltningens afgørelser
vedrørende ejendomsvurderingsloven.

Skatteankestyrelsen har i brev af 19. december 2019 oplyst,
at Byrådet senest 31. januar 2020 skal indstille medlemmer og suppleanter til
de nye skatteankenævn samt medlemmer til de nye vurderingsankenævn.

Funktionsperioden for de nye skatteankenævn er 1. juli 2020
til 30. juni 2022 og for de nye vurderingsankenævn er perioden 1. januar 2021
til 30. juni 2022.

Byrådet besluttede 30. januar 2018 at indstille et medlem (Karsten Gregersen
Valdemar Mortensen (A)) og en suppleant (Laust Holst (V)) til Skatteankenævnet og et
medlem (Ib Jespersen (A)) og en suppleant (Ove Klausen (V)) til
Vurderingsankenævnet.

Skatteankestyrelsen oplyste på daværende tidspunkt, at man
havde forlænget funktionsperioden for de siddende medlemmer (det vil sige de
personer, som Byrådet havde indstillet efter kommunalvalget i 2013) med 6
måneder frem til udgangen af 2018 på grund af en evaluering af klagestrukturen
på skatteområdet. Efterfølgende har Skatteankestyrelsen forlænget de siddende
medlemmers funktionsperiode således, at den for skatteankenævnene udløber 30.
juni 2020, og for vurderingsankenævnene udløber ved udgangen af 2020.

Skatteankestyrelsen oplyser, at indstillingerne i 2018
bortfalder, da der skal indstilles medlemmer og suppleanter til ankenævn i en
ny struktur. Byrådet har dog mulighed for at indstille de samme personer til
ankenævnene i den nye struktur. Det bemærkes, at der ikke skal indstilles en
suppleant til vurderingsankenævnet.

**INDSTILLING**

Borgmesteren indstiller til Byrådet:

1.
At Jørgen Poulsen (A) indstilles som
medlem af Skatteankenævn Djursland og Laust Holst (V) som suppleant for
denne.

2.     At Hans
Ulrik Steffensen (A) indstilles som medlem af Vurderingsankenævn Kronjylland og [adresse].

**BESLUTNING**